Շփման գծում, հարավարեւելյան ուղղությամբ տեղակայված զորամասերից մեկի մարզումների անցկացման վայրում, դեռեւս չպարզված հանգամանքներում մեկ տարի առաջ մահացած ժամկետային զինծառայող Հրանտ Գրիգորյանի գործով մեղադրողը ամբաստանյալի համար 8 տարի է պահանջել: NEWS.am-ի հետ զրույցում Հրանտ Գրիգորյանի հայրը՝ Գարուշ Գրիգորյանը նշեց, որ մեղադրողի՝ 8 տարվա ազատազրկման պահանջը շատ մեղմ է եւ իր որդուն ծեծելու, վիրավորանք հասցնելու մեջ մեղադրվող Վ. Բալայանի համար ամենախիստ պատիժն է պահանջելու: